《荣木》
明代·邝露

女夷运天机，勾芒顿龙驶。荣木秀神皋，飘英落兰畤。

葱茜垂光采，流艳难久恃。秋脆华泽枯，时移壮心死。

岁功有代谢，人心浪悲喜。膻世无高图，吾希羡门子。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。